29/04/2022 | Administración LocalMunicipal
Padrón
Aprobacion definitiva da ordenanza fiscal, reguladora da taxa por subministración de enerxía eléctrica a casetas e actividades asentadas no recinto feiral, durante a celebración das festas de pascua o e outros eventos.

ANUNCIO: APROBACIÓN DEFINITIVA DA ORDENANZA FISCAL REGULADORA DA TAXA POR SUBMINISTRACIÓN DE ENERXÍA ELÉCTRICA A CASETAS E ACTIVIDADES ASENTADAS NO RECINTO FEIRAL, DURANTE A CELEBRACIÓN DAS FESTAS DE PASCUA O E OUTROS EVENTOS. Faise público, de acordo ao establecido no artigo 17.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, que a Ordenanza fiscal reguladora da taxa por subministración de enerxía eléctrica a casetas e actividades asentadas no recinto feiral, durante a celebración das festas de Pascua o e outros eventos do Concello de Padrón, aprobada inicialmente polo Pleno da Corporación Municipal na sesión realizada o 04 de marzo de 2022, quedou aprobada definitivamente ao non terse presentado ningunha reclamación durante o período de exposición ao público do expediente. O texto íntegro da modificación publícase como Anexo e lémbrase que non entrará en vigor ata que transcorra o prazo ao que se refire o artigo 65.2 da Lei 7/1985, do 2 de abril, reguladora das bases do réxime local. Contra este acordo, que pon fin á via administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante o Tribunal Superior de Xustiza de Galicia, sen perxuízo de que se poida interpoñer calquera outro que se estime pertinente. ANEXO ORDENANZA FISCAL, REGULADORA DA TAXA POR SUBMINISTRACIÓN DE ENERXÍA ELÉCTRICA A CASETAS E ACTIVIDADES ASENTADAS NO RECINTO FEIRAL, DURANTE A CELEBRACIÓN DAS FESTAS DE PASCUA O E OUTROS EVENTOS. Artigo 1. - Natureza: En uso das facultades concedías polos artigos 133.2 e 142 da Constitución e polo artigo 106 da Lei 7/1985, do 2 de abril, Reguladora das Bases de Réxime Local, e de conformidade co disposto nos artigos 15 a 19 do Rea! Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, este Concello establece a Taxa por subministración de enerxía eléctrica a casetas e actividades asentadas no recinto feiral durante a celebración da Festas da Pascua e outros eventos, que se rexerá por medio de Ordenanza Fiscal, cuxas normas atenden ao prevido no artigo 57 do citado R. D. L.2/2004. Artigo 2.- Obxecto: O obxecto desta taxa é regular o uso da enerxía eléctrica durante a celebración das Festas da Pascua e outros eventos que teñan lugar no término municipal de Padrón, tanto polo uso de casetas como por outras actividades que se puidesen desenvolver. Artigo 3.- Feito Impoñible: Constitúe o feito impoñible o uso e consumo de enerxía eléctrica nas casetas e demais actividades a desenvolver na celebración de feiras, veladas e outros eventos no término municipal de Padrón. Artigo 4.- Suxeitos Pasivos: Estarán obrigados ao pago do tributo, a título de contribuíntes, as persoas tísicas e xurídicas e as entidades a que refírese o artigo 35.4 da Lei Xeral Tributaria, a cuxo favor fosen outorgadas as licenzas ou permisos, ou os que se beneficien do servizo, si se procedeu sen a oportuna autorización. Artigo 5.- Responsables: 1.-Responderán solidariamente as obrigacións tributarias do suxeito pasivo as persoas físicas e xurídicas a que refírese no artigo 42 da Lei Xeral Tributaria.2.-Serán responsables subsidiarios as persoas e entidades referidas no artigo 43.1 da Lei Xeral Tributaria, nos supostos e co alcance sinalados no mesmo. Artigo 6.- Exencións e Bonificacións: Non serán recoñecidas máis exencións ou bonificacións que as establecidas por norma con rango de lei ou as derivadas da aplicación dos Tratados Internacionais. Artigo 7. Cota Tributaria: A cota tributaria será a resultante de aplicar a seguinte fórmula: Cota tributaria = (27,13 € * P) + C Sendo: P: Potencia instalada que figura no Certificado de instalación de Baixa Tensión (kW) C: Cota de Enganche/Desenganche (50 €) Os elementos comprendidos na taxa son: Xestión do servizo eléctrico, conexión e desconexión da caixa de acometida, mantemento do circuíto ata a caixa de acometida, servizo de electricidade. No caso de caravanas, Cota tributaria = (27,13 € * 1) + C A cota tributaria poderá ser modificada pola Xunta de Goberno Local por delegación do Pleno da Corporación, de acordo co artigo 51 do Regulamento de organización, funcionamento e réxime xurídico das Entidades locais e 25 do texto refundido da Lei Reguladora das Facendas Locais. Artigo 8. Período Impositivo e Pagamento. O período impositivo coincidirá co período de celebración das Festas da Pascua ou outros eventos que se celebren no término municipal de Padrón. Artigo 9.- A taxa percibísese simultaneamente á concesión de permiso ou autorización para ocupar o terreo ou instalación obxecto desta Ordenanza ou si se procedeu sen a oportuna autorización, antes da conexión á caixa de acometida. Artigo 10.- 1. As cantidades esixibles conforme as tarifas anteriores liquidásense por cada aproveitamento solicitado ou realizado e serán irreducibles polo período de celebración de cada feira ou evento.2. O importe da taxa ingresárase conxuntamente coa cota da taxa por ocupación do dominio público con postos, barracas, casetas de venda, espectáculos ou atraccións, así como industrias rueiras e ambulantes.3. A solicitude de subministración eléctrica virá acompañada do correspondente certificado de instalación eléctrica de Baixa Tensión, onde se establece a potencia solicitada e sobre a que se aplica a taxa. Esta potencia deberá coincidir co consumo real da actividade. O Concello poderá, en calquera momento comprobar a potencia real utilizada, e en caso de non coincidir co certificado, poderá esixir novo certificado e proceder a súa retarificación. Artigo 11. Infraccións e Sancións. En todo o relativo á cualificación de infraccións tributarias, así como das sancións que ás mesmas correspondan en cada caso, estarase a ou disposto nos artigos 178 e seguintes da Lei Xeral Tributaria e no Regulamento Xeral do Réxime sancionador tributario, aprobado polo Real Decreto 2063/2004, do 15 de outubro. Disposición Final. A presente Ordenanza entrase en vigor ao día seguinte do seu integra publicación no Boletín Oficial da Provincia, permanecendo en vigor ata que se acorde a súa modificación ou derrogación expresa.28 de abril de 2022 O Alcalde, Asdo. Antonio Fernández Angueira.